Optimalizált hajtásláncok, aerodinamika és specifikációk az iparágvezető hatékonyság érdekében

**Új generációs DAF-tehergépkocsik: ügyfeleink sikeréért dolgozunk**

**A DAF Transport Efficiency filozófiájának részeként a DAF az új generációs DAF járműsorozat új innovációinak teljes csomagját vezeti be ügyfeleink sikerének elősegítése érdekében. A hajtáslánc és az aerodinamikai jellemzők optimalizálása az új generációs DAF 10%-kal jobb üzemanyag-hatékonyságán felül az üzemanyag-fogyasztás akár 3%-os további csökkenését eredményezi, ami új mércét állít fel az iparágban. A még gazdagabb felszereltség és az új PACCAR Connect flottakezelő rendszer további lehetőségeket kínál az üzemeltetés hatékonyságának növelésére. Az új generációs DAF következő fejezetét jelképező típusok már megrendelhetők.**

* A hatékonyság erejével
  + Optimalizált PACCAR MX-11 és MX-13 motor
    - Új szelepvezérlés (Miller), hűtőfolyadék-szivattyú és levegőkompresszor
    - Optimalizált turbó- és EGR-rendszer
    - B100 FAME biodízelhez előkészítve
  + A hátsó tengely újításai
    - Új kúpkerék a nagyobb erő és tartósság érdekében
    - A fordulatszám-csökkentés következő szintje
  + Oldalszoknya mostantól a Low deck vontató típusokhoz is elérhető
  + Alapkivitelben még gazdagabb felszereltség, teljes mértékben a hatékonyságra hangolva
    - DAF Digital Vision System
    - Prediktív sebességtartás
    - Teljes Aero csomag
    - Alacsony gördülési ellenállású gumiabroncsok
  + 10 éves PACCAR Connect előfizetés
* A biztonság erejével
  + A járművezetőt támogató speciális rendszerek teljes választéka alapfelszereltségként
    - Advanced Emergency Braking system
    - A veszélyeztetett úthasználók fokozott védelme
    - Event Data Recorder (EDR)
    - DAF Side & Turn Assist
* A kényelem erejével
  + Még alacsonyabb zajszintek a még fejlettebb fordulatszám-csökkentésnek köszönhetően
  + Új szint a vezethetőségben
  + Új tehergépkocsi-navigációs alkalmazás és csatlakoztatott tehergépkocsi-navigáció

A DAF 2021-ben mutatta be a távolsági- és nehézfuvarozásra szánt iparágvezető, új generációs XF, XG és XG+ járműveit, majd 2022-ben a regionális és kereskedelmi alkalmazásokhoz készült sokoldalú XD sorozatot. Minden új generációs DAF járművet az EU tömegekre és méretekre vonatkozó új előírásai szerint fejlesztenek, ami kategóriaelső aerodinamikai jellemzőket, üzemanyag-hatékonyságot és alacsony CO2-kibocsátást eredményez. Az új kialakításhoz nagy ablakok és alacsony övvonalak tartoznak, amelyek a digitális kamerákkal kombinálva felülmúlhatatlan közvetlen látóteret, és ezáltal kivételes biztonságot nyújtanak. Rendkívüli tágasságuk, fantasztikus illesztéseik és felületeik, valamint minőségük és vezetési jellemzőik miatt az új generációs DAF-tehergépkocsik a járművezetők kedvencei.

A hatékonyság, a biztonság és a kényelem terén felállított új mércék miatt az új generációs DAF XD, XF, XG és XG+ tehergépkocsikat 2022-ben és 2023-ban is kitüntették az „Év nemzetközi tehergépkocsija” díjjal, amelyet további rangos elismerések követtek Európa vezető szállítmányozási szaklapjaitól és szervezeteitől.

Az innovációk széles választékának köszönhetően a piacon kapható legjobb tehergépkocsik most még jobbá válnak az üzemeltető és a járművezető számára egyaránt. Ezek a már megrendelhető járművek az új generációs DAF következő fejezetét képviselik.

**A hatékonyság ereje**

Az összes új generációs DAF-tehergépkocsi a tökéletes aerodinamika, a rendkívül hatékony PACCAR MX-11 és MX-13 motorok (270 kW/370 LE-től 390 kW/530 LE teljesítményig) és a járművezetőt támogató speciális rendszerek széles választékának előnyeit nyújtja, ami lenyűgöző, akár 10%-os üzemanyag-megtakarítást eredményez. A hajtáslánc és az aerodinamikai jellemzők fejlesztésének köszönhetően most további 3%-os csökkenés érhető el az üzemanyag-fogyasztásban.

Számos új generációs DAF modell megfelel a Maut 3. osztály követelményeinek, ami évente több ezer eurós német útadó-megtakarítást eredményezhet.

A DAF XD, XF, XG és XG+ hajtásláncának hatékonyságát a Miller-elv szerint működő új motorszelep-vezérléssel optimalizálták. Emellett kettős meghajtású hűtőfolyadék-szivattyút is alkalmaznak ezeken a típusokon, amely alacsony terhelésű hűtési körülmények között elektromos árammal működik, nagy hűtési teljesítményigény esetén pedig ékszíj hajtású. A maximális hatékonyság érdekében a járműveket kéthengeres, tengelykapcsolós légkompresszorral szerelték fel. A turbó- és EGR-rendszereket úgy korszerűsítették, hogy harmonikusan illeszkedjenek az új szelepvezérléshez. Az új üzemanyag-befecskendezők kiváló hatékonyságot, megbízhatóságot és tartósságot biztosítanak.

Hátsó híd újításai

A DAF népszerű SR1344 hátsótengely-programjában is számos újítást vezet be. Az új kúpkerék kialakítás nagyobb erőt és tartósságot biztosít, és lehetővé teszi a PACCAR MX-13 legnagyobb teljesítményének, a 390 kW/530 LE alkalmazását. Ez biztosítja, hogy minden PACCAR MX motor optimálisan részesülhessen a DAF fordulatszám-csökkentési filozófiájának előnyeiből.

Az új sebességváltási stratégia és a motor új optimalizálásai lehetővé teszik a 2,05:1 hátsó tengely áttételi arány alkalmazását a legnépszerűbb 315/70 R22,5 abroncsmérettel kombinálva, hogy a lehető leggazdaságosabb üzemanyag-felhasználást lehessen elérni a 4x2-es vontató típusok valamennyi motorjánál. 85 km/h-s utazósebességnél további 7%-kal alacsonyabb fordulatszám (1030 helyett 950) érhető el.

Emellett az SR1344 tengelyprogram a 2,64:1 tengelyáttétellel egészült ki, csiszolt fogaskerékkel a maximális hatékonyság érdekében.

Az új generációs DAF modellek hatékonyságának optimalizálása érdekében a 4x2 és 6x2 változatok\* alapfelszereltségéhez hozzátartozik (a hagyományos tükröket felváltó) DAF Digital Vision kamerarendszer, a prediktív sebességtartás és az alacsony ellenállású gumiabroncsok, amelyek további 6%-os üzemanyag-megtakarítást tesznek lehetővé. Azon ügyfelek esetében, akik korábban nem rendelték meg ezeket a funkciókat, a teljes üzemanyag-fogyasztás és a CO2-kibocsátás akár 9%-kal is csökkenhet. A mindennapi gyakorlatban azonban az üzemanyag-hatékonyság növekedése még ennél is nagyobb lehet, mivel az aerodinamikai csomag szintén az alapfelszereltség része.

PACCAR Connect 10 évre

Minden új generációs DAF-tehergépkocsihoz 10 éves PACCAR Connect előfizetés jár. Ez az új online flottakezelő platform valós idejű információkat nyújt a teljes flotta, az egyes járművek, valamint a járművezetők teljesítményéről, ezáltal segítve az üzemeltetőket a hatékonyság és a haszon optimalizálásában. A platform a hatékony vezeték nélküli járműfrissítéseket is lehetővé teszi.

A PACCAR Connect fő előnye az úgynevezett „külső felektől” származó, meglévő logisztikai alkalmazásokkal való egyszerű integráció, amely új mércét állít fel a flottakezelő rendszerek terén. Megkönnyíti az összes logisztikai folyamat egyetlen eszközről történő nyomon követését, ami jelentősen megnöveli a járművezető kényelmét. A maximális hatékonyság érdekében a PACCAR Connect a „geokerítés” funkciót is használja, amely értesíti a bázisállomást vagy a célállomást, amikor egy tehergépkocsi megközelíti a szállítási helyszínt.

B100 FAME biodízel

Az ügyfelek sikerének elősegítése érdekében 2025 elejétől elérhetővé válnak a PACCAR MX motor B100 FAME biodízellel működő változatai is. A Low deck vontatókhoz mostantól oldalszoknya is rendelkezésre áll, amely további lehetőségeket kínál a jármű hatékonyságának növelésére.

**A biztonság erejével**

Az új generációs DAF-tehergépkocsik többek között alacsony övvonalaiknak, járdára néző ablakaiknak és modern digitális kameráiknak köszönhetően új mércét állítanak fel a közvetlen és közvetett látótér terén. A rendkívül erős fülkeszerkezet, a szabadalmaztatott fülkeelmozdulási rendszer és a szabályozott elmozdulású kormányrendszer biztosítja, hogy az XD, XF, XG és XG+ a passzív biztonság szavatolásában is vezető szerepet töltsön be. A járművezetőt támogató speciális rendszerek (ADAS) teljes körű gyári választéka pedig az iparágvezető aktív biztonságról gondoskodik.

A legújabb generációs **Advanced Emergency Braking system** (AEBS) 2 hosszú és 1 rövid hatótávolságú radarrendszerű érzékelővel és egy kamerával is fel van szerelve, amely teljesen önálló vészfékezéssel segít elkerülni az ütközést a jármű előtt található veszélyeztetett úthasználókkal. Egy további radar biztosítja az új **Drive-off Assist** (elindulást segítő) funkciót, amely észleli és figyelmezteti a vezetőt minden közelben lévő veszélyeztetett úthasználóra a tehergépkocsi álló helyzetében vagy elindulásakor. Az **Event Data Recorder** képeket és adatokat rögzít, amikor az AEBS-fék figyelmeztetés aktiválódik, a **DAF Side & Turn Assist** pedig figyelmeztetést küld, ha gyalogosok, kerékpárosok vagy járművek vannak a jármű holtterében, a pótkocsi hátsó részéig tartó egész területet beleértve.

Továbbá minden új generációs DAF rendelkezik **Speed Limit Recognition** funkcióval, amely tájékoztatja a vezetőt a tényleges sebességkorlátozásokról és figyelmezteti a sebességhatár túllépése esetén, míg a **Lane Departure Warning System** segít elkerülni a veszélyhelyzeteket azáltal, hogy figyelmeztet az esetlegesen nem szándékos sávváltásokra.

Az új **Rear View Camera** a fülkében található kijelzőn mutatja, mi történik a tehergépkocsi hátuljánál. A **High Beam Assist** (opcionális) automatikusan kikapcsolja a távolsági fényszórót, ha más járművek jönnek szembe vagy vannak a jármű előtt. A korábbi DAF-tehergépkocsiknál már alkalmazott funkció folytatásaként az **Emergency Stop Signal** figyelmezteti vészvillogással az úthasználókat, amikor a tehergépkocsi intenzíven lassul.

Emellett új funkciókkal bővítették az alapfelszereltséget, amelyek tovább növelik a járművezető biztonságát. Az új **DAF Drowsiness Detection** (fáradékonyságérzékelő rendszer) felméri a járművezető éberségét, és figyelmezteti, ha szünetet kell tartani. Egy **Alcohol Interlock** (alkoholzár) előkészítés is rendelkezésre áll, amely megkönnyíti egy olyan eszköz felszerelését, amely biztosítja, hogy a motort csak negatív alkoholteszt-eredmény esetén lehessen beindítani.

**A kényelem erejével**

Az új generációs DAF XD, XF, XG és XG+ járműveket a vezetés, a pihenés és az alvás során nyújtott páratlan kényelmük miatt kedvelik annyira a járművezetők.

A hajtáslánc új korszerűsítései a még alacsonyabb motorfordulatszámnak köszönhetően a korábbiaknál is alacsonyabb zajszintet eredményeznek. A motor optimalizálásai az új sebességváltási stratégiával ötvözve a még egyenletesebb váltási teljesítmény révén jobb vezethetőséget biztosítanak.

A csatlakoztatott tehergépkocsi-navigáció funkcióval is rendelkező új PACCAR Connect online flottakezelő platform lehetővé teszi a teljes útvonalterv továbbítását a bázisállomásról közvetlenül a tehergépkocsi másodlagos képernyőjére a járművezető maximális kényelme érdekében. Funkciói közé tartozik még az utolsó kilométer/első kilométer útvonaltervezés is, amely még tovább növeli a jármű hatékonyságát és a járművezető kényelmét.

*Összefoglalva, a piacon elérhető legjobb tehergépkocsik még jobbá váltak. Ez tovább erősíti a DAF XD, XF, XG és XG+ járművek iparágvezető pozícióját az üzemeltetési hatékonyság, a biztonság és a járművezetői kényelem terén, maximálisan elősegítve ügyfeleink sikerét.*

A **DAF Trucks N.V.** a PACCAR Inc. leányvállalata. Globális technológiai vállalat, amely könnyű, közepes és nagy igénybevételre szánt tehergépkocsikat tervez és gyárt. A DAF a vontatók és tehergépkocsik teljes választékának beszállítója, amely minden szállítási alkalmazáshoz megfelelő járművet kínál. A DAF vezető szerepet tölt be a szolgáltatások területén is, beleértve a MultiSupport javítási és karbantartási szerződéseket, a PACCAR Financial pénzügyi szolgáltatásait, valamint a PACCAR Parts első osztályú pótalkatrész-ellátását.

Hannover, 2024. szeptember 16.

***Megjegyzés csak a szerkesztőknek***

További információ:

DAF Trucks N.V.

Vállalati kommunikációs részleg

Rutger Kerstiens, +31 40 214 2874

[www.daf.com](http://www.daf.com)

*\*) A piactól és az alkalmazástól függően*